
Text rozhodnutia
Súd: Krajský súd Bratislava Spisová značka: 5Sd/102/2011 Identifikačné číslo súdneho spisu: 1011200832 Dátum vydania rozhodnutia: 30. 01. 2013 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2013:1011200832.2 Uznesenie Krajský súd v Bratislave v právnej veci navrhovateľky P. E., bytom E. XXXX/XX, O., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka vo svojom podaní zo dňa 29.3.2011 žiadala preskúmať rozhodnutie odporkyne č. XXX XXX XXXX zo dňa 17.2.2011, ktorým jej bola zamietnutá žiadosť o invalidný dôchodok, pretože nie je invalidná podľa odborného posudku o invalidite z 2.2.2011. Odporkyňa rozhodnutím č. XXX XXX XXXX zo dňa 17.2.2011 podľa § 70 a § 71 zákona č. 461/2003 Z.z. o sociálnom poistení, zamietla navrhovateľke žiadosť o invalidný dôchodok z 2.2.2011. Odporkyňa rozhodnutím č. XXX XXX XXXX zo dňa 29.7.2011 podľa § 112 ods. 1 zákona č. 461/2003 Z.z. o sociálnom poistení, zrušila rozhodnutie Sociálnej poisťovne, ústredie č. XXX XXX XXXX zo dňa 17.2.2011 o zamietnutí žiadosti o priznanie invalidného dôchodku. Odporkyňa rozhodnutím č. XXX XXX XXXX zo dňa 29.7.2011 podľa § 70 ods. 1 a § 82 zákona č. 461/2003 Z.z. o sociálnom poistení, od 13.6.2011 priznala navrhovateľke invalidný dôchodok v sume 103,10 eur mesačne, čím navrhovateľke celkom vyhovela. Podľa § 250o Občianskeho súdneho poriadku (ďalej len O.s.p.), ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1011200832.2 (dáta aktuálne k 2. 11. 2026). Záväzné je znenie zverejnené súdom.




